CELEX: 32019D0535
Language: et
Date: 2019-03-29 00:00:00
Title: Nõukogu otsus (ÜVJP) 2019/535, 29. märts 2019, millega muudetakse otsust (ÜVJP) 2015/778 Euroopa Liidu sõjalise operatsiooni kohta Vahemere lõunapiirkonna keskosas (EUNAVFOR MED SOPHIA)

1.4.2019   
               
               
                  ET
               
               
                  Euroopa Liidu Teataja
               
               
                  L 92/1
               
            
         NÕUKOGU OTSUS (ÜVJP) 2019/535,
         29. märts 2019,
         millega muudetakse otsust (ÜVJP) 2015/778 Euroopa Liidu sõjalise operatsiooni kohta Vahemere lõunapiirkonna keskosas (EUNAVFOR MED SOPHIA)
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artikli 42 lõiget 4 ja artikli 43 lõiget 2,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 18. mail 2015 vastu otsuse (ÜVJP) 2015/778 (1) Euroopa Liidu sõjalise operatsiooni kohta Vahemere lõunapiirkonna keskosas (EUNAVFOR MED SOPHIA).
                  
               
                     (2)
                  
                  
                     Nõukogu võttis 21. detsembril 2018 vastu otsuse (ÜVJP) 2018/2055, (2) millega pikendatakse otsuse (ÜVJP) 2015/778 kehtivust 31. märtsini 2019.
                  
               
                     (3)
                  
                  
                     Poliitika- ja julgeolekukomitee leppis 27. märtsil 2019 kokku pikendada EUNAVFOR MED SOPHIA mandaati kuni 30. septembrini 2019.
                  
               
                     (4)
                  
                  
                     Otsust (ÜVJP) 2015/778 tuleks seetõttu vastavalt muuta.
                  
               
                     (5)
                  
                  
                     Kooskõlas Euroopa Liidu lepingule ja Euroopa Liidu toimimise lepingule lisatud protokolli nr 22 (Taani seisukoha kohta) artikliga 5 ei osale Taani liidu kaitsepoliitilise tähendusega otsuste ja meetmete väljatöötamises ning rakendamises. Sellest tulenevalt ei osale Taani käesoleva otsuse vastuvõtmisel, see ei ole tema suhtes siduv ega kohaldatav, ning seetõttu ei osale ta käesoleva operatsiooni rahastamises,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsust (ÜVJP) 2015/778 muudetakse järgmiselt.
            
                        1)
                     
                     
                        Artiklisse 11 lisatakse järgmine lõige:
                        
                           „6.   Ajavahemikul 1. aprillist 2019 kuni 30. septembrini 2019 on EUNAVFOR MED SOPHIA ühiste kulude lähtesumma 2 761 200 eurot. Otsuse (ÜVJP) 2015/528 artikli 25 lõikes 1 osutatud lähtesumma jaguneb protsentuaalselt järgmiselt: 0 % kulukohustuste ja 0 % maksekohustuste jaoks.“
                        
                     
                  
                        2)
                     
                     
                        Artiklis 13 asendatakse teine lõik järgmisega:
                        „EUNAVFOR MED SOPHIA lõpeb 30. septembril 2019.“
                     
                  
         
            Artikkel 2
            Käesolev otsus jõustub selle vastuvõtmise päeval.
            Seda kohaldatakse alates 1. aprillist 2019.
         
         
            Brüssel, 29. märts 2019
            
               
                  Nõukogu nimel
               
               
                  eesistuja
               
               G. CIAMBA
            
         
         
            (1)  Nõukogu 18. mai 2015. aasta otsus (ÜVJP) 2015/778 Euroopa Liidu sõjalise operatsiooni kohta Vahemere lõunapiirkonna keskosas (EUNAVFOR MED SOPHIA) (ELT L 122, 19.5.2015, lk 31).
         
            (2)  Nõukogu 21. detsembri 2018. aasta otsus (ÜVJP) 2018/2055, millega muudetakse otsust (ÜVJP) 2015/778 Euroopa Liidu sõjalise operatsiooni kohta Vahemere lõunapiirkonna keskosas (EUNAVFOR MED SOPHIA) (ELT L 327I, 21.12.2018, lk 9).